ΓΡΑΠΤΗ ΕΡΩΤΗΣΗ E-3702/00

υποβολή: Camilo Nogueira Romn (Verts/ALE), Nelly Maes (Verts/ALE), Pere Esteve (ELDR), Neil MacCormick (Verts/ALE), Gorka Knrr Borrs (Verts/ALE), Luciano Caveri (ELDR), Carles-Alfred Gasliba i Bhm (ELDR), Concepci Ferrer (PPE-DE), Carlos Bautista Ojeda (Verts/ALE) και Jillian Evans (Verts/ALE) προς την Επιτροπή

(29 Νοεμβρίου 2000)

Θέμα: Γλωσσική ποικιλομορφία στην Ευρωπαϊκή Ένωση

Οι γλώσσες αποτελούν συστατικό στοιχείο του πλούτου της Ευρώπης. Με την ευκαιρία του Ευρωπαϊκού Έτους των Γλωσσών που θα εορτασθεί το ερχόμενο έτος, τα ευρωπαϊκά θεσμικά όργανα αναγνώρισαν την ανάγκη να δοθεί σημαντική θέση στην εκδήλωση αυτή. Πέρα από την επίσημη αναγνώριση ορισμένων εθνικών γλωσσών στα ευρωπαϊκά θεσμικά όργανα, σημασία επίσης έχει ότι η Ένωση και τα κράτη μέλη της θα συμβάλουν στην προστασία της ποικιλομορφίας των γλωσσών και των πολιτισμών της Ευρώπης. Σε πολυάριθμες περιπτώσεις, η Επιτροπή έχει δεσμευθεί ότι θα προτείνει ένα κοινοτικό πρόγραμμα για τις λιγότερο χρησιμοποιούμενες γλώσσες.

Πάμπολλοι εθνικοί χάρτες αναγνωρίζουν το δικαίωμα των πολιτών να διατηρούν και να αναπτύσσουν τη γλώσσα τους. Στις 16 Μαρτίου 2000 το Κοινοβούλιο ενέκρινε αναφορά στο γεγονός αυτό με την έκθεσή του με θέμα το Χάρτη των Θεμελιωδών Δικαιωμάτων της ΕΕ.

Δεν συμφωνεί άραγε η Επιτροπή ότι η Ευρώπη των πολιτών έχει καθήκον να προωθεί την προστασία και την ανάπτυξη όλων των γλωσσών; Ποια συγκεκριμένη δράση προτίθεται να προτείνει η Επιτροπή στα πλαίσια του Ευρωπαϊκού Έτους των Γλωσσών; Πότε σκοπεύει η Επιτροπή να προτείνει μία ακλόνητη νομική βάση ή ένα ειδικό πρόγραμμα, σε ευρωπαϊκό επίπεδο,πέρ των λιγότερο χρησιμοποιούμενων γλωσσών;

Παρακολουθεί άραγε η Επιτροπή την εκ μέρους των 15 κρατών μελών της Ευρωπαϊκής Ένωσης διαδικασίαπογραφής και κύρωσης του Ευρωπαϊκού Χάρτη για τις περιφερειακές και μειονοτικές γλώσσες; Σκοπεύει άραγε η Επιτροπή να προτείνει, όπως έπραξε το Κοινοβούλιο στις 16 Μαρτίου, τηνπογραφή και κύρωσή του;

Σκοπεύει μήπως η Επιτροπή να εγείρει αυτό το ζήτημα με την ευκαιρία των ενταξιακών διαπραγματεύσεων με τιςποψήφιες χώρες;

Απάντηση της κας Reding εξ ονόματος της Επιτροπής

(30 Ιανουαρίου 2001)

Ο σεβασμός της γλωσσικής και πολιτισμικής πολυμορφίας είναι μια από τις βασικές αρχές της Ένωσης. Έτσι το άρθρο 22 του Χάρτη των θεμελιωδών δικαιωμάτων ορίζει ότι Η Ένωση σέβεται την πολιτισμική, θρησκευτική και γλωσσική πολυμορφία. Η γλώσσα, εκτός από το ρόλο της ως φορέας επικοινωνίας, είναι και βασική συνιστώσα της ατομικής και συλλογικής ταυτότητας καθώς και μέσο έκφρασης και μετάδοσης του πολιτισμού και των αξιών. Η Επιτροπή έχει επίγνωση ότι, για την προώθηση της ανάπτυξης της ευρωπαϊκής ταυτότητας και της ιδιότητας του ευρωπαίου πολίτη, πρέπει να ληφθούν μέτρα ώστε να επιτευχθεί μεγαλύτερη εκτίμηση και ενεργότερη συμμετοχή των πολιτών σε αυτή τη γλωσσική πολυμορφία, η οποία αποτελεί βασικό χαρακτηριστικό της Ευρώπης.

Οι κύριοι στόχοι του Ευρωπαϊκού Έτους των Γλωσσών είναι οι ακόλουθοι: ευαισθητοποίηση του πληθυσμού όσον αφορά τη γλωσσική πολυμορφία στην Ένωση και τα πλεονεκτήματα που συνδέονται με τις γλωσσικές ικανότητες και ενθάρρυνση της δια βίου μάθησης γλωσσών καθώς και της συλλογής και της διάδοσης πληροφοριών σχετικά με τη διδασκαλία των γλωσσών. Οι περισσότερες από τις χρηματοδοτούμενες ενέργειες θα επιλεγούν στο πλαίσιο πρόσκλησηςποβολής προτάσεων για σχέδια που θα προτείνουν ευρωπαϊκές ενώσεις και οργανισμοί. Η Επιτροπή θα χρηματοδοτήσει επίσης μεγάλη ενημερωτική εκστρατεία στην οποία θα τονιστεί ο πλούτος της γλωσσικής πολυμορφίας της Ευρώπης, καθώς και εκδηλώσεις για την παρουσίαση του Έτους σε κάθε κράτος μέλος.

Η Επιτροπή θα εξετάσει τη δυνατότηταποβολής πρότασης για πρόγραμμα σχετικά με τη διαφύλαξη και την προώθηση των περιφερειακών και μειονοτικών γλωσσών, μετά τη λήξη του Ευρωπαϊκού Έτους των Γλωσσών, έτσι ώστε να αξιοποιηθούν πλήρως τα αποτελέσματα των δραστηριοτήτων και συζητήσεων που θα γίνουν με την ευκαιρία αυτού του μεγάλου ευρωπαϊκού γεγονότος, καθώς και των ειδικών προπαρασκευαστικών δραστηριοτήτων.

Ο Χάρτης των περιφερειακών και μειονοτικών γλωσσών είναι πρωτοβουλία του Συμβουλίου της Ευρώπης. Λόγω της σημασίας και των συνεπειών του, η Επιτροπή παρακολουθεί από πολύ κοντά τη διαδικασίαπογραφής και επικύρωσης, όπως κάνει εξάλλου για όλες τις πρωτοβουλίες του Συμβουλίου της Ευρώπης. Επειδή πρόκειται για πρωτοβουλία του Συμβουλίου της Ευρώπης, τα κράτη μέλη είναι ελεύθερα να εγκρίνουν ή όχι το Χάρτη και δεν θα ήταν ορθό να επιδιώξει η Επιτροπή να επηρεάσει την απόφασή τους σχετικά με τηνπογραφή ή την επικύρωση αυτού του εγγράφου.

Το Ευρωπαϊκό Συμβούλιο στην Κοπεγχάγη, τον Ιούνιο του 1993, όρισε ότι οιποψήφιες χώρες θα ενταχθούν όταν θα είναι σε θέση να πληρούν τιςποχρεώσεις που προκύπτουν από την ένταξη, ικανοποιώντας όλους τους απαιτούμενους οικονομικούς και πολιτικούς όρους (αποκαλούμενα κριτήρια της Κοπεγχάγης). Όσον αφορά τα πολιτικά κριτήρια, το Ευρωπαϊκό Συμβούλιο στην Κοπεγχάγη αποφάσισε ότι για να ενταχθούν οιποψήφιες χώρες πρέπει να έχουν σταθερούς θεσμούς που εγγυώνται τη δημοκρατία, το κράτος δικαίου, το σεβασμό των δικαιωμάτων του ανθρώπου, το σεβασμό και την προστασία των μειονοτήτων. Το Ευρωπαϊκό Συμβούλιο στο Ελσίνκι, τον Δεκέμβριο του 1999,πενθύμισε ότι η τήρηση των πολιτικών κριτηρίων που όρισε το Ευρωπαϊκό Συμβούλιο στην Κοπεγχάγη αποτελεί προϋπόθεση για την έναρξη διαπραγματεύσεων ένταξης και ότι η τήρηση όλων των κριτηρίων της Κοπεγχάγης αποτελεί τη βάση για την προσχώρηση στην Ένωση. Η Επιτροπήποβάλλει περιοδικές εκθέσεις για την πρόοδο τωνποψήφιων χωρών όσον αφορά την ικανοποίηση αυτών των κριτηρίων.